జీవన తరంగాలు
జీవన తరంగాలు తాతినేని రామారావు దర్శకత్వంలో 1973 సంవత్సరంలో విడుదలైన కుటుంబ కథా చిత్రం. ఇందులో శోభన్ బాబు, వాణిశ్రీ ముఖ్యపాత్రలు పోషించారు. దీనికి యద్దనపూడి సులోచనారాణి రచించిన ఇదే పేరు గల నవల ఆధారం. సురేష్ మూవీస్ పతాకంపై దగ్గుబాటి రామానాయుడు నిర్మించిన ఈ చిత్రానికి జె. వి. రాఘవులు ఈ చిత్రానికి సంగీత దర్శకత్వం వహించాడు.
రణభేరి
ఇది 1968లో విడుదలైన తెలుగుచిత్రం. రష్యాలో కొంతకాలం ఉన్న తరువాత గిడుతూరి సూర్యం, ఇండియా వచ్చి చిత్ర దర్శకుడిగా ఈ చిత్రంతో పరిచయమయ్యారు. జానపద చిత్రంలో వామపక్ష భావాలో చొప్పించి తీసిన చిత్రం ఇది. దానిలో భాగంగా శ్రీశ్రీ 'మరో ప్రపంచం' పాటను ఘంటసాల ఈ చిత్రంలో పాడారు.